text: मौसम विभाग ने कहा है कि असम, मेघालय, नगालैंड, मणिपुर, मिजोरम और त्रिपुरा के कुछ इलाकों में भारी बारिश हो सकती है। इनके अलावा जम्मू कश्मीर, उत्तराखंड, हिमाचल प्रदेश, पंजाब, हरियाणा, चंडीगढ़, दिल्ली और पश्चिमी उत्तर प्रदेश के कुछ इलाकों में भी गरज-बरज के साथ बारिश की संभावना है। वहीं पश्चिमी राजस्थान के कुछ हिस्‍सों में धूल भरी आंधी भी चल सकती है। दिल्ली और चंडीगढ़ में तेज बारिश के साथ हवाएं चल सकती हैं।